5. ΝΟΜΟΘΕΤ. ΔΙΑΤΑΓΜΑ υπ΄ αριθ. 1092 της 30 Δεκ. 1941/5 Μαρτ. 1942 Περί του Εθνικού Σκοπευτηρίου Υμηττού Εκυρώθη και διετηρήθη εν ισχύϊ δια της υπ’ αριθ. 298/1946 πράξεως Υπουργ. Συμβουλίου. Άρθρ.1.-Το υπό της Πανελληνίου Σκοπευτικής Εταιρείας δωρηθέν εις το Υπουργείον Θρησκευμάτων και Εθνικής Παιδείας «Εθνικόν Σκοπευτήριον Υμηττού» δια του από 27 Φεβρ. 1940 συμφώνου δωρεάς, του κυρωθέντος υπό του υπ’ αριθ. 2420/1940 Α. Νόμου αποκαλούμενον και εις το εξής «Εθνικόν Σκοπευτήριον Υμηττού» αποτελεί Νομικόν Πρόσωπον Δημοσίου Δικαίου και υπάγεται υπό την άμεσον εποπτείαν και τον έλεγχον του Υπουργείου Θρησκευμάτων και Εθνικής Παιδείας. 337 32.Η.ζ.5 Σκοποβολή Άρθρ.2.-1.Το Σκοπευτήριον τούτο σκοπόν έχει την ευρυτέραν διάδοσιν των Σκοπευτικών Ασκήσεων παρά τω λαώ και διατίθεται δια τας ασκήσεις των μαθητών των σχολείων, των σπουδαστών των ανωτέρων και ανωτάτων εκπαιδευτικών ιδρυμάτων, των μελών των αγωνιστικών κλπ. οργανώσεων και δια την τέλεσιν πάσης φύσεως Σκοπευτικών Αγώνων και Εορτών. 2.Ο Κανονισμός της εν γένει λειτουργίας του Σκοπευτηρίου συντάσσεται υπό της Εφορείας αυτού και εγκρίνεται δι’ Υπουργικής αποφάσεων. Άρθρ.3.-1.Η Διοίκησις του Σκοπευτηρίου ανατίθεται εις πενταμελή Εφορείαν, απαρτιζομένην εκ Προέδρου, Αντιπροέδρου, Γραμματέως, Εφόρου και Ταμίου. 2.Τα μέλη της Εφορείας εκλέγονται υπό του Υπουργού Θρησκευμάτων και Εθνικής Παιδείας και διορίζονται δι’ Υπουργικής αποφάσεως, δυνάμενα ν’ αντικαθίστανται καθ’ όμοιον τρόπον. 3.Εκ των μελών της Εφορείας ο Πρόεδρος ή ο Αντιπρόεδρος εκλέγονται «τιμής ένεκεν» μεταξύ των μελών του Διοικητικού Συμβουλίου της Πανελληνίου Σκοπευτικής Εταιρείας, εφ’ όσον αύτη υφίσταται και δρα ως ανεγνωρισμένον και φίλαθλον σωματείον. 4.Γραμματεύς της Εφορείας του Σκοπευτηρίου δύναται να διορίζηται δι’ Υπουργικής αποφάσεως και ο Διευθυντής του Σκοπευτηρίου. 5.Τα μέλη της Εφορείας ευθύνονται αλληλεγγύως δια πάσαν ανωμαλίαν περί την διαχείρισιν του Ταμείου. Άρθρ.4.-1.Η Εφορεία ασκεί την διοίκησιν του Σκοπευτηρίου και λαμβάνει πάντα εν γένει τα μέτρα δια την αρτίαν λειτουργίαν αυτού, συντάσσει τον προϋπολογισμόν εσόδων και εξόδων εκάστου οικονομικού έτους και τον Απολογισμόν συμφώνως τω Α.Ν. 281/1936, διαχειρίζεται την περιουσίαν αυτού και υποβάλλει εκάστοτε εις το Υπουργείον Θρησκευμάτων και Εθνικής Παιδείας εκθέσεις περί των αναγκών του Σκοπευτηρίου και της εν γένει δράσεώς του. 2.Το Οικονομικόν έτος άρχεται την 1 Απριλίου εκάστου έτους και λήγει την 31 Μαρτίου του επομένου έτους. 3.Δια πάσαν εν γένει δαπάνην της Εφορείας δια τας ανάγκας του Σκοπευτηρίου υπερβαίνουσαν τας πέντε χιλιάδας δραχμών απαιτείται προηγουμένη έγκρισις του Υπουργείου. 4.Η εκποίησις ακινήτων ή υλικών ανηκόντων εις την κυριότητα του Σκοπευτηρίου, ως και η εκμίσθωσις παντός ακινήτου ενεργείται υπό της Εφορείας, εγκρίσει του Υπουργείου. 5.Η Εφορεία δύναται μετά προηγουμένην έγκρισιν του Υπουργείου να διορίζη δικηγόρον ή πληρεξούσιον αντιπρόσωπον του Σκοπευτηρίου προς άσκησιν πολιτικής ή ποινικής αγωγής, της δαπάνης της αγωγής βαρυνούσης το οικείον Ταμείον. Άρθρ.5.-Πόροι του Σκοπευτηρίου είναι: α)Πάσα τακτική ή έκτακτος συνδρομή του Υπουργείου Θρησκευμάτων και Εθνικής Παιδείας, αναγραφομένη ετησίως εις τον προϋπολογισμόν του Κεφαλαίου Γυμναστικής και Σκοποβολίας. β)Πάσα τακτική ή έκτακτος συνδρομή των Δήμων Αθηναίων, Καισαριανής και Βύρωνος αναγραφομένη ετησίως εις τον προϋπολογισμόν αυτών. γ)Αι εισπράξεις εξ οργανώσεως εορτών και αγώνων και της εν γένει κινήσεως του Σκοπευτηρίου. δ)Τα έσοδα γενικώς εκ της εκμεταλλεύσεως της ακινήτου περιουσίας του Σκοπευτηρίου, απαιτουμένης προ πάσης εκτελέσεως των αποφάσεων της Εφορείας, εγκρίσεως του Υπουργείου και ε)Αι υπό παντός φυσικού ή νομικού προσώπου εισφοραί, δωρεαί ή κληροδοτήματα υπέρ του Σκοπευτηρίου. Άρθρ.6.-1.Η περιουσία του Σκοπευτηρίου κατατίθεται υπό ίδιον λογαριασμόν παρά τη Τραπέζη της Ελλάδος επ’ ονόματι της Εφορείας του Σκοπευτηρίου. Εις βάρος δε του λογαριασμού τούτου ενεργούνται υπό της Τραπέζης της Ελλάδος αι σχετικαί πληρωμαί, εντολή της Εφορείας. 2.Η εκκαθάρισις πάσης δαπάνης γενομένης κατόπιν αποφάσεως της Εφορείας ενεργείται υπό του Ταμίου, όστις μετά προηγούμενον έλεγχον των δικαιολογητικών της πληρωμής, βεβαίωσιν της εκτελέσεως της εργασίας και θεώρησιν των δικαιολογητικών υπό του Προέδρου προβαίνει εις την έκδοσιν του χρηματικού εντάλματος πληρωμής εις βάρος της οικείας πιστώσεως του προϋπολογισμού,. υπογραφομένου υπό του Πρόεδρου και του Γραμματέως. Άρθρ.7.-1.Το τακτικόν προσωπικόν του Σκοπευτηρίου αποτελείται: α)Εξ ενός Διευθυντού του Σκοπευτηρίου, και β)Εξ ενός Επόπτου Βολής. 2.Εις τας θέσεις του Διευθυντού και του Επόπτου Βολής του Σκοπευτηρίου τοποθετούνται δια Δ/τος του Υπουργού Θρησκευμάτων και Εθν. Παιδείας καθηγηταί της Σωματικής Αγωγής εκ των υπηρετούντων εν σχολείοις της Μέσης Εκπαιδεύσεως επί βαθμώ και μισθώ ον κέκτηνται, άνευ αυξήσεως των δια των κειμένων νόμων προβλεπομένων οργανικών θέσεων. 3.Ο Διευθυντής και ο Επόπτης Βολής του  Σκοπευτηρίου   είναι   τακτικοί    δημόσιοι      υπάλΣελ.655 338 Σκοποβολή 32.Η.ζ.5 ληλοι, υπαγόμενοι εις απάσας τας περί δημοσίων υπαλλήλων και εκπαιδευτικών λειτουργών ισχυούσας διατάξεις νόμων. 4.Δια τας λοιπάς ανάγκας του Σκοπευτηρίου δύναται η Εφορεία να προσλαμβάνη έκτακτον ημερομίσθιον προσωπικόν, καθορίζουσα και το ημερομίσθιον αυτού, μετά προηγουμένην έγκρισιν του Υπουργείου, της δαπάνης βαρυνούσης το οικείον Ταμείον. Άρθρ.8.-Τα καθήκοντα του προσωπικού του Σκοπευτηρίου, καθώς επίσης και πάσα λεπτομέρεια δια την εφαρμογήν του παρόντος Νομοθετικού Δ/τος κανονισθήσονται δια Δ/των. Άρθρ.9.-Η ισχύς του παρόντος Νομοθ. Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Σελ.656 339 32.Η.ζ.5 Σκοποβολή